ચીનના સૈનિકોએ લદ્દાખના ટ્રિગ હાઇટમાં ૧૫ થી ૩૧ મે દરમ્યાન ઝડપી રીતે ૪ વખત ઘુસણખોરી કરી હતી. ચીને આ ઘુસણખોરી ૧૮ મે, ૨૨ મે, ૨૭ મે, ૩૦ મેના રોજ કરી. આ દરમ્યાન આઇટીબીપી અને પીએલએ એટલે કે ચીનના સૈન્ય વચ્ચે બોલાચાલી થઇ હતી. પરંતુ ભારતીય સુરક્ષા દળોના કડક વલણને કારણે ચીનના સૈનિકો ત્યાંથી પરત ફરી ગયા. આ જ પ્રકારે ચીનના સૈનિકોએ લદ્દાખના ડેપસાંગમાં પણ ૪ વખત ઘુસણખોરી કરી હતી. ચીનના સૈનિકો ૨૩ મે, ૨૫ મે, ૨૮ મે અને ૩૧ મેના રોજ ભારતીય સરહદની અંદર લગભગ ૧૮ કિલોમીટર સુધી ઘુસી આવ્યા હતા. પેંગોન્ગ લેકના વિસ્તારમાં ચીને ૨૦ મે અને ૨૫ મેના રોજ ઘુસણખોરી કરી હતી. જે અંતર્ગત ૨૦ મેના રોજ ચીનના હેલિકોપ્ટરે ભારતીય સરહદમાં ઘુસી ઉલ્લંઘન કર્યુ હતું. એટલું જ નહીં ચીને ડેમચોક વિસ્તારમાં પણ ૨૯ મેના રોજ યુવીએ અંતર્ગત ઘુસણખોરી કરી હોવાનું સામે આવ્યું છે.